علم اینسان‌لاری زیکا ویروسونا واکسن  گلیشدیرمک اوچون لابوراتور اورتامیندا کلونلاماغی باشاردی.
Cell Host&Microbe ژورنالیندا یایینلانان آراشدیرمایا گؤره، تکزاس اونیورسیته‌سی آراشدیرماچی‌لاری‌نین باشاری ایله کوپیالاییب سیچان‌لار اوزرینده تست ائتدیگی ویروس، عینیسی کیمی آغجاقانادلار بولاشا‌راق سیچان‌لارا خسته‌لیک داشیدی.
آراشدیرماچی‌لار، تجروبه مرحله‌سین‌دکی ایشلر نتیجه‌سینده تأثیرلی بیر واکسن اینکیشاف ائتدیریله بیله‌جگینی دوشونور.
ویروسون گوونلی بیر نوعویله بدنه خسته‌لیک وورما‌دان ساوونما مکانیزمینی حرکته گئچیمه‌نی مقصد قویان متخصص‌لر، کلون‌لانان ویروسون بو مقصده اویغون اولا بیله‌جگینی ایفاده ائتدی.
آمریکا میللی آلرژی و یولوخوجو خسته‌لیک‌لر اینستیتوسو، گلیشدیردیگی  واکسن‌ین اینسان‌لار اوزرین‌دکی ایلک کلینیک تجروبه‌سینی سپتامبر آییندا ائتمگی پلانلاشدیرارکن، دونیانین بیر چوخ یئرین‌دکی متخصص‌لر ده واکسن گلیشدیرمک اوچون ایشلرینی داوام ائتدیریر.
آتش، گؤزلرده قیزارما، قوسما، سفه، باش، عضله و اویناق آغری‌سی کیمی علامت‌لری اولان خستلیگین هله خصوصی بیر معا‌لیجه‌سی و اؤنلییجی واکسنی یوخدور.
دونیا ساغلیق تشکیلاتی‌نین سون معلومات‌لارینا گؤره، زیکا ویروسو 2007-2016-جی ایللرده عمومی 44 اؤلکه‌ده گؤرولدو، 33 اؤلکه‌ده ایسه اپیدمی شکلینده تأثیرلی اولدو.
